ธปท.ขายพันธบัตร 1.5 หมื่นล้านบาท 25 ธ.ค.
ธปท.ประกาศขายพันธบัตร 1.5 หมื่นล้านบาท 25 ธ.ค.นี้ คาดเป็นการบริหารสภาพคล่องให้เหมาะสมตามปกติ
24 ธ.ค. 2558

ธปท.ประกาศขายพันธบัตร 1.5 หมื่นล้านบาท 25 ธ.ค.นี้ คาดเป็นการบริหารสภาพคล่องให้เหมาะสมตามปกติ
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศกำหนดแผนการออกพันธบัตร ธปท.อายุไม่เกิน 15 วัน ในเดือนธ.ค.ปีนี้ ในรุ่น พ.46/14/58 วงเงิน1.5 หมื่นล้านบาท อายุ 14 วัน โดยกำหนดชำระเงินในวันที่ 29ธ.ค.2558 และครบกำหนดในวันที่12 ม.ค.2559  
ทั้งนี้ คาดว่าการออกขายพันบัตรดังกล่าวเป็นการดูแลสภาพคล่องตามปกติของธปท. ที่จะดูแลสภาพคล่องให้เหมาะสม ซึ่งในช่วงที่สภาพคล่องล้นระบบธปท.ก็มีหน้าที่ดูดซับสภาพคล่องออกให้อยู่ในระดับที่สอดคล้องกับระดับอัตราดอกเบี้ยนโยบายในแต่ละช่วง อย่างไรก็ดีในช่วงที่ผ่านมาสภาพคล่องของระบบน่าล้น เนื่องจากธนาคารพาณิชย์ปล่อยกู้ได้น้อย